The French Dispatch

The French Dispatch of the Liberty, Kansas Evening Sun (gjerne forkortet til The French Dispatch) regissert av Wes Anderson er en amerikansk-tysk komediepreget episodefilm om et fiktivt tidsskrift som har gitt navn til filmen. Da The French Dispatch deltok på Filmfestivalen i Cannes i 2021 fikk den ni minutters stående applaus efter visningen.


== Handling ==
The French Dispatch er et innstikksmagasin i avisen Kansas Evening Sun; imidlertid befinner redaksjonen seg i den franske småbyen Ennui-sur-Blasé («Livstretthet-ved-Likegyldighet»; preposisjonen sur angir i franske stedsnavn at en by ligger ved en elv) og beretter utelukkende fra dette fiktive stedet. Bladet er grunnlagt av Arthur Howitzer junior (Bill Murray), sønnen til amerikanske Evening Suns utgiver.
Handlingen er bygget opp retrospektivt like efter Howitzers død, og skildrer tilblivelseshistoriene bak magasinets omfangsrike artikler The Cycling Reporter («Den syklende reporter»), The Concrete Masterpiece («Betongmesterverket»), Revisions to a Manifesto («Det reviderte manifestet») og The Private Dining Room of the Police Commissioner («Politisjefens private spisesal»). Filmens siste sekvens er et etterspill hvor redaksjonens medlemmer begynner å skrive nekrologen over sin redaktør, som hadde bestemt at magasinet skal nedlegges ved hans død.
Stilistisk er filmen preget av Andersons typiske symmetriske tablåer og glidende sidelengs panoreringer.


== Medvirkende ==


=== The Cycling Reporter ===
Owen Wilson – Herbsaint Sazerac, reiseskribent og redaksjonsmedlem i French Dispatch, basert på forfatteren Joseph Mitchell, som var skribent for The New Yorker


=== The Concrete Masterpiece ===
Benicio del Toro – Moses Rosenthaler, en fengslet drapsmann og abstrakt kunstner
Tony Revolori – den yngre Rosenthaler
Adrien Brody – Julien Cadazio, en kunsthandler, basert på Lord Duveen
Tilda Swinton – J.K.L. Berensen, skribent og redaksjonsmedlem i French Dispatch
Léa Seydoux – Simone, fengselsvokter og Rosenthalers muse
Bob Balaban – onkel Nick, Cadazios ene onkel og forretningspartner
Henry Winkler – onkel Joe, Cadazios andre onkel og forretningspartner
Lois Smith – Upshur «Maw» Clampette, en kunstsamler
Denis Menochet – fengselsvokter
Larry Pine – dommer
Morgane Polanski – venninne
Félix Moati – matleverandør


=== Revisions to a Manifesto ===
Frances McDormand – Lucinda Krementz, en journalist som portretterer de opprørske studentene
Lyna Khoudri – Juliette, en opprørsk student og Zeffirellis kjæreste
Timothée Chalamet – Zeffirelli, en opprørsk student og Juliettes kjæreste
Mohamed Belhadjine – Mitch-Mitch, en opprørsk student som blir innkalt til militærtjeneste
Tom Hudson – en skuespiller som fremstiller Mitch-Mitch på scenen
Nicolas Avinée – Vittel, en opprørsk student
Christoph Waltz – Paul Duval, en venn av B-familien
Cécile de France – fru B, Zeffirellis mor
Guillaume Gallienne – herr B, Zeffirellis far
Lily Taleb – Juliettes venninne, en opprørsk student
Stéphane Bak – kommunikasjonsspesialist


=== The Private Dining Room of the Police Commissioner ===
Jeffrey Wright – Roebuck Wright, en matskribent basert på James Baldwin og A. J. Liebling.
Mathieu Amalric – politisjefen
Steve Park – Nescaffier, en kokk ansatt i politiet
Hippolyte Girardot – Chou-fleur
Liev Schreiber – tv-vert
Willem Dafoe – Albert «Kulerammen», en fengslet regnskapsfører for underverdenen
Edward Norton – Sjåføren, en kidnapper
Saoirse Ronan – narkoman / sparkepike nr. 1
Winston Ait Hellal – Gigi, politisjefens bortførte sønn
Mauricette Coudivat – Maman
Damien Bonnard – politibetjent
Rodolphe Pauly – konstabel Marpassant
Antonia Desplat – narkoman / sparkepike nr. 2


== Referanser ==


== Eksterne lenker ==
(en) The French Dispatch på Internet Movie Database 
(no) The French Dispatch hos Filmfront 
(sv) The French Dispatch i Svensk Filmdatabas 
(da) The French Dispatch i Danmark Nationale Filminstitut 
(fr) The French Dispatch på Allociné 
(nl) The French Dispatch på MovieMeter 
(en) The French Dispatch på AllMovie 
(en) The French Dispatch på Rotten Tomatoes 
(en) The French Dispatch på Metacritic